BG
17.4.2023 г.
Официален вестник на Европейския съюз
L 102/77
ПРИЛОЖЕНИЕ II
Заявление за разрешение за въвеждане на стоки в Северна Ирландия за крайни потребители (посочено в член 9) Информация за заявлението 1.
Придружаващи документи Задължителни придружаващи документи и информация, които трябва да бъдат предоставени от всички заявители: Документ за установяване/доказателство за постоянно установена стопанска дейност
2.
Други придружаващи документи и информация, които трябва да бъдат предоставени от заявителя: Всички други придружаващи документи или информация, които са от значение, за да се провери дали заявителят изпълнява условията, посочени в членове 10 и 11 от настоящото решение.
Представете информация за вида и, ако е приложимо, идентификационния номер и/или датата на издаване на придружаващите документи, приложени към заявлението.
Посочете също общия брой на приложените документи.
3.
Дата и подпис на заявителя Автентичността на заявленията, подадени с помощта на средства за електронна обработка на данни, се удостоверява от лицето, което подава заявлението.
Дата, на която заявителят е подписал или удостоверил по друг начин автентичността на заявлението.
Данни на заявителя 4.
Заявител Заявителят е лицето, което подава заявление до митническите органи за издаване на решение.
Въведете името и адреса на съответното лице.
5.
Идентификационен номер на заявителя Заявителят е лицето, което подава заявление до митническите органи за издаване на решение.
Въведете регистрационния и идентификационен номер на икономическите оператори (EORI номер) на съответното лице, както е предвидено в член 1, параграф 18 от Делегиран регламент (ЕС) 2015/2446.
6.
Правен статут на заявителя Правният статут, посочен в документа за установяване.
7.
Идентификационни номера за целите на ДДС Когато е приложимо, въведете идентификационния номер за целите на ДДС.
8.
Стопански дейности Въведете информация за стопанската дейност на заявителя.
Моля, опишете накратко своята търговска дейност и посочете ролята си във веригата на доставки (напр. производител на стоки, вносител, търговец на дребно и др.).
Моля, опишете: — предназначението на внасяните стоки, включително описание на вида стоки и дали са обект на някакъв вид преработка; — преценка относно броя на митническите декларации за допускане за свободно обращение за съответните стоки, които трябва да се изготвят годишно; — вида отчетности, системи и проверки, използвани с цел изпълнение на ангажимента по член 10, буква б).